CELEX: 62020CN0335
Language: sk
Date: 2020-07-24 00:00:00
Title: Vec C-335/20: Návrh na začatie prejudiciálneho konania, ktorý podal 24. júla 2020 Tribunal du travail du Brabant wallon, division Wavre – PR/Agence fédérale pour l’Accueil des demandeurs d’asile (Fedasil)

21.9.2020   
            
            
               SK
            
            
               Úradný vestník Európskej únie
            
            
               C 313/16
            
         
      Návrh na začatie prejudiciálneho konania, ktorý podal 24. júla 2020 Tribunal du travail du Brabant wallon, division Wavre – PR/Agence fédérale pour l’Accueil des demandeurs d’asile (Fedasil)
      (Vec C-335/20)
      (2020/C 313/20)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal du travail du Brabant wallon, division Wavre
      
         Účastníci konania pred vnútroštátnym súdom
      
      
         Žalobca: PR
      
         Žalovaná: Agence fédérale pour l’Accueil des demandeurs d’asile (Fedasil)
      
         Prejudiciálne otázky
      
      
                  1.
               
               
                  Predstavuje už rozhodnutie o zmene miesta povinnej registrácie žiadateľa o azyl v záchytnom stredisku, ktorého hlavným cieľom je uľahčenie jeho odovzdania do štátu, ktorý má právomoc na preskúmanie jeho žiadosti o ochranu, prijaté štátnym správnym orgánom a vykladané ako prípravné opatrenie na skutočné odovzdanie, pričom tento žiadateľ o azyl podal na vnútroštátnom súde žalobu o neplatnosť a o odklad výkonu príkazu na odsun, výkon tohto príkazu na odsun v zmysle nariadenia Dublin III (1)?
               
            
                  2.
               
               
                  Ak áno, predstavuje jediný opravný prostriedok s odkladným účinkom, konkrétne žaloba o mimoriadne naliehavý odklad výkonu, ktorú môže podľa článku 39/82 ods. 4 loi du 15/12/1980 sur l’accès au territoire, le séjour, l’établissement et l’éloignement des étrangers (zákon z 15. decembra 1980 o vstupe cudzincov na územie, ich pobyte, usadení a odsune) podať žiadateľ o azyl, ktorého žiadosť o medzinárodnú pomoc má byť preskúmaná v inom členskom štáte, pričom táto žaloba súvisí s bezprostredným vykonaním príkazu na odsun alebo na vyhostenie, účinný opravný prostriedok v zmysle článku 27 nariadenia Dublin III?
               
            
         (1)  Nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (Ú. v. EÚ, L 180, s. 31)